Blásaradeildartónleikar 4. nóv. í Þorlákskirkju
2022-11-04 18:00 - 19:00 (Atlantic/Reykjavik)
Blásaradeildartónleikar Tónlistarskóla Árnesinga verða haldnir í Þorlákskirkju föstud. 4. nóvember kl. 18:00
Á tónleikunum koma fram blásarasveitir skólans auk smærri samspilshópa.
Aðgangur er ókeypis og allir hjartanlega velkomnir!

Blokkflautudeildartónleikar 7. nóv. í sal skólans Eyravegi 9, Selfossi
2022-11-07 18:30 - 19:30
Blokkflautudeildartónleikar Tónlistarskóla Árnesinga verða haldnir í sal skólans að Eyravegi 9, Selfossi (3. hæð), mánud. 7. nóvember kl. 18:30
Á tónleikunum koma fram blokkflautusveitir skólans auk smærri samspilshópa.
Aðgangur er ókeypis og allir hjartanlega velkomnir!

Píanódeildartónleikar 9. nóv. í Þorlákskirkju
2022-11-09 18:00 - 19:00
Píanódeildartónleikar Tónlistarskóla Árnesinga verða haldnir í Þorlákskirkju miðvikud. 4. nóvember kl. 18:00
Aðgangur er ókeypis og allir hjartanlega velkomnir!

Gítardeildartónleikar 9. nóv. í safnaðarheimili Selfosskirkju
2022-11-09 18:00 - 19:00
Gítardeildartónleikar Tónlistarskóla Árnesinga verða haldnir í safnaðarheimili Selfosskikrju, miðvikud. 9. nóvember kl. 18:00
Á tónleikunum koma fram gítarsveitir og Suzuki-gítarsveitir skólans.
Aðgangur er ókeypis og allir hjartanlega velkomnir!

Strengjadeildartónleikar 10. nóv. í Selfosskirkju
2022-11-10 17:00 - 18:00
Strengjadeildartónleikar Tónlistarskóla Árnesinga verða haldnir í Selfosskirkju fimmtud. 10. nóvember kl. 17:00
Á tónleikunum koma fram strengjasveitir og Suzuki-samspilshópar skólans.
Aðgangur er ókeypis og allir hjartanlega velkomnir!

Rytmískir deildartónleikar 11. nóv. í sal skólans Eyravegi 9, Selfossi
2022-11-11 17:00 - 18:00
Rytmískir deildartónleikar Tónlistarskóla Árnesinga verða haldnir í sal skólans Eyravegi 9, Selfossi (3. hæð), föstud. 11. nóvember kl. 17:00
Á tónleikunum koma fram rytmískar hljómsveitir skólans, slagverksleikarar o.fl.
Aðgangur er ókeypis og allir hjartanlega velkomnir!

LÖG GUNNARS ÞÓRÐARSONAR - Tónleikar 19. nóv. í íþróttahúsinu Laugarvatni
2022-11-19 14:00 - 15:00
LÖG GUNNARS ÞÓRÐARSONAR
Tónleikar í íþróttahúsinu Laugarvatni
19. nóvember 2022, kl. 14:00

Tónlistarskóli Árnesinga stendur fyrir stórtónleikum á Laugarvatni, laugard. 19. nóvember, þar sem flutt verða lög Gunnars Þórðarsonar.
Þetta er í þriðja sinn sem skólinn setur upp svo stórt samstarfsverkefni hljóðfæra- og söngdeilda, en árið 2016 var viðfangsefnið Töfraflauta Mozarts og árið 2019 var sett upp Allskynsóperan með tónlist úr ýmsum áttum.
Nú er komið að lögum Gunnars Þórðarsonar sem hafa fylgt íslensku þjóðinni í áratugi, en fram koma söngvarar, píanóleikarar, strengja-, blásara-, gítar-, blokkflautu- og rytmískar hljómsveitir skipaðar bæði nemendum og kennurum. Alls eru flytjendur um 130 talsins. Heyra má lög eins og Þitt fyrsta bros, Vetrarsól, Gaggó Vest og mörg fleiri.
Sunnlendingar eru hvattir til að mæta á skemmtilega tónleika og kynnast gróskumiklu starfi skólans, en aðgangur að tónleikunum er ókeypis og allir hjartanlega velkomnir!

Frí 24. nóvember
2022-11-24
Fimmtudaginn 24. nóvember fellur niður öll kennsla í Tónlistarskóla Árnesinga, en þá er einn af fimm frídögum sem koma inn í skóladagatalið vegna styttingar vinnutíma tónlistarkennara.
Nemendur eiga að fá jafn margar kennslustundir þrátt fyrir styttan vinnutíma tónlistarkennaranna og verður því blásið til smiðjuviku 27. – 31. mars. Í smiðjuvikunni gefst nemendum tækifæri til að mæta á ýmiskonar námskeið og skemmtilegar smiðjur sem kennararnir halda utan um.
Undirbúningur fyrir smiðjuviku hófst sl. vor, en smiðjuvikan verður kynnt nánar á nýju ári.

Söngdeildartónleikar 8. des. í Hveragerðiskirkju
2022-12-08 17:00 - 18:00
Söngdeildartónleikar Tónlistarskóla Árnesinga verða haldnir í Hveragerðiskirkju fimmtud. 8. desember kl. 17:00
Fjölbreytt dagskrá í flutningi einsöngvara, sönghópa og söngfugla.
Aðgangur er ókeypis og allir hjartanlega velkomnir!

19. og 20. desember - jólaspilamennska
2022-12-19 - 2022-12-20
Jólaspilamennska. Síðustu tvo kennsludaga fyrir jólafrí (19. og 20. desember) fellur niður hefðbundin kennsla, en í staðinn fara kennarar með nemendur sína út í samfélagið og leika jólalög og aðra fallega tónlist fyrir unga sem aldna samborgara.
Það er hefð fyrir því að umbreyta kennslu síðustu tveggja kennsludaga fyrir jólafrí í spilamennsku úti í bæ. Kennarar flögra þá með nemendur sína út í samfélagið og leika fyrir fólk á öllum aldri. Má nefna hjúkrunar- og elliheimili, samkomur félagasamtaka, verslanir, leikskóla og þátttöku í litlu-jólum grunnskólanna.
Því miður náum við ekki að fara með alla okkar nemendur svona út í bæ, en kennarar hafa í nógu að snúast. Þetta tónleikahald getur verið hvenær sem er í desember, allt eftir því hvað hentar á stöðunum sem við heimsækjum. – Það er mjög ánægjulegt að geta með þessu móti opnað skólann út í samfélagið og glatt samborgarana.

Jólafrí
2022-12-21 - 2023-01-03
Jólafrí tónlistarskólans hefst 21. desember.
Kennsla hefst á ný 4. janúar 2023

Kennsla hefst 4. janúar 2023
2023-01-04
Kennsla hefst á ný eftir jólafrí samkvæmt stundaskrá, miðvikud. 4. janúar 2023.

Dagur tónlistarskólanna 7. febrúar
2023-02-07
Dagur tónlistarskólanna. Á Degi tónlistarskólanna 7. febrúar, efna tónlistarskólarnir til árlegrar hátíðar um allt land. Meðal viðburða má nefna opið hús, tónleika, hljóðfærakynningar og ýmiskonar námskeið auk þess sem nemendur heimsækja vinnustaði, heilbrigðisstofnanir og aðra skóla og flytja tónlist.
Á haustþingi Samtaka tónlistarskólastjóra árið 2019 var samþykkt að Dagur tónlistarskólanna skyldi vera 7. febrúar, í tilefni af fæðingardegi Gylfa Þ. Gíslasonar, sem var menntamálaráðherra frá 1956 – 1971. Úr greinargerð með tillögunni: Gylfi Þ. Gíslason var mikill áhrifavaldur hvað varðar tónlistarkennslu og beitti sér fyrir umbótum á því sviði. Með því að Dagur tónlistarskólanna sé á fæðingardegi Gylfa Þ. Gíslasonar, heiðrum við minningu Gylfa og sýnum verkum hans í þágu tónlistarskólanna verðskuldaða virðingu.

Í tilefni af Degi tónlistarskólanna 2023 mun Tónlistarskóli Árnesinga standa fyrir tónleikadegi laugard. 11. febrúar, með 6 tónleikum sem dreifast um Árnessýslu. Nánari upplýsingar um tímasetningar koma þegar nær dregur, en tónleikar verða haldnir á Selfossi, í Þorlákshöfn, Hveragerði og Aratungu.
Þema tónleikanna í ár verður Haf og sjómennska. Þematónleikar skipa alltaf sérstakan sess í tónleikahaldi, því þar má heyra fjölmörg lög sem annars eru fáséð á nemendatónleikum. Þá má á öllum tónleikunum sjá og heyra þversnið af hljóðfæravali skólans og söng.

Öskudagur 22. febrúar - frí
2023-02-22
Öskudagur miðvikud. 22. febrúar – Starfsdagur
Kennsla fellur niður, en kennarar nýta daginn til fundahalda og námskeiða.

Vetrarfrí
2023-02-27 - 2023-03-01
Vetrarfrí 27. febrúar – 1. mars.
Öll kennsla fellur niður þessa daga.

Vetrarfrí tónlistarskólans er samræmt við flesta grunn- og framhaldsskóla sýslunnar.

Miðdeildartónleikar í Selfosskirkju 15. mars 2023
2023-03-15 18:00 - 19:00
Miðdeildartónleikar verða haldnir í Selfosskirkju 15. mars, kl. 18:00.
Á tónleikunum koma fram nemedur sem lokið hafa grunnprófi.
Efnisskrá tónleikanna er fjölbreytt og gaman að sjá hve góðum tökum nemendur hafa náð á sín hljóðfæri, þegar hér er komið í tónlistarnáminu.
Aðgangur að tónleikunum er ókeypis og allir hjartanlega velkomnir!

Framhaldsdeildartónleikar í Selfosskirkju 16. mars 2023
2023-03-16 18:00 - 19:00
Framhaldsdeildartónleikar verða haldnir í Selfosskirkju 16. mars, kl. 18:00.
Á tónleikunum koma fram nemendur sem lokið hafa miðprófi.
Efnisskrá tónleikanna er fjölbreytt og gaman að sjá hve góðum tökum nemendur hafa náð á sín hljóðfæri, þegar hér er komið í tónlistarnáminu.
Aðgangur að tónleikunum er ókeypis og allir hjartanlega velkomnir!

Prófadagar 21. og 22. mars 2023
2023-03-21 - 2023-03-22
Prófadagar 21. og 22. mars
Kennsla fellur niður á prófadögum.
Ekki taka allir nemendur próf á prófadögum, en það eru kennarar sem meta hvenær nemendur eru tilbúnir til að taka næsta stigspróf.
Ef spurningar vakna biðjum við nemendur/foreldra að setja sig í samband við kennara.

Smiðjuvikan 27. - 31. mars - námskeið/smiðjur í stað kennslu
2023-03-27 - 2023-03-31
Í síðustu viku marsmánaðar brjótum við upp hefðbundna kennslu og bjóðum nemendum okkar upp á alls konar námskeið eða smiðjur í staðinn.

Miðað er við að:
Nemendur í hálfu námi sæki a.m.k. 1 klst. smiðju
Nemendur í heilu námi sæki a.m.k. 2 klst. af smiðjum.
– Nemendur sæki a.m.k. eina smiðju í heimasveit, en geta valið til viðbótar smiðju eftir óskum/áhugasviði.

Skráning í smiðjur fer fram í gegnum kennara, en HÉR má sjá hvaða smiðjur eru í boði á hverjum kennslustað og hvenær. (Hver kennslustaður er í sér flipa).

Upplýsingar um viðfangsefni hverrar smiðju má sjá með því að setja bendilinn á rauða þríhyrninginn, eða talbóluna sem birtist ef smellt er á heiti smiðjunnar.
Upplýsingar fást líka hjá kennurum.

Góða skemmtun 🙂

Páskafrí
2023-04-01 - 2023-04-11
Páskafrí 1. – 11. apríl.
ATH. að páskafrí tónlistarskólans er einum degi lengra en hjá grunnskólunum.
Kennsla hefst aftur eftir páskafrí miðvikudaginn 12. apríl.

Frí 20. og 21. apríl
2023-04-20 - 2023-04-21
Kennsla fellur niður 20. og 21. apríl
Fimmtud. 20. apríl – Sumardagurinn fyrsti
Föstud. 21. apríl – Frídagur í tónlistarskólanum vegna styttingar vinnutíma

Verkalýðsdagurinn 1. maí - Frí
2023-05-01
Öll kennsla fellur niður á Verkalýðsdaginn 1. maí.

Framhaldsprófstónleikar Hildar Tönju í Hveragerðiskirkju 15. maí
2023-05-15 18:00 - 19:00
Hildur Tanja Karlsdóttir lýkur framhaldsprófi í fiðluleik frá Tónlistarskóla Árnesinga með opinberum tónleikum í Hveragerðiskirkju 15. maí kl. 18:00
Hvetjum við Sunnlendinga til að nýta sér þetta góða tækifæri til að hlýða á glæsilega tónleika, enda liggur mikil vinna að baki þegar kemur að útskrift frá skólanum.
Á dagskrá eru verk eftir Bach, Mozart, Prokofiev, Grieg og Williams.
Meðleikarar: Miklós Dalmay píanó og Elísabet Anna Dudziak fiðla.
Aðgangur að tónleikunum er ókeypis og allir hjartanlega velkomnir!

Uppstigningardagur 18. maí - Frí
2023-05-18
Öll kennsla fellur niður á uppstigningardegi 18. maí.

Síðasti kennsludagur 19. maí
2023-05-19
Síðasti kennsludagur vetrarins verður föstudaginn 19. maí.

Skólaslit
2023-05-22 - 2023-05-26
Skólaslit eru með ýmsu móti á kennslustöðum og fer það eftir nemendafjölda.
– Á minnstu kennslustöðunum (Kerhólsskóla, Laugarvatni, Reykholti, Flúðum, Þjórsárskóla, Stokkseyri/Eryarbakka og Flóaskóla) eru skólaslitin jafnframt vortónleikar, þar sem allir nemendur koma fram.
– Í Þorlákshöfn og Hveragerði eru valin nokkur atriði frá öllum kennurum á skólaslit, en hver kennari heldur sérstaka vortónleika fyrir sína nemendur.
– Á Selfossi koma aðallega fram valdir samspilshópar og hljómsveitir, en hver kennari heldur vortónleika fyrir sína nemendur.

Skólaslit
mán. 22. maí
16:30 REYKHOLT í félagsheimilinu Aratungu
17:00 ÞJÓRSÁRSKÓLI í félagsheimilinu Árnesi
18:00 LAUGARVATN + KERHÓLSSKÓLI í Skálholtskirkju

þri. 23. maí
15:30 FLÚÐIR í félagsheimili Hrunamanna Flúðum
16:00 STOKKSEYRI/EYRARBAKKI í grunnskólanum á Stokkseyri
18:00 ÞORLÁKSHÖFN í Þorlákskirkju

mið. 24. maí
18:00 HVERAGERÐI í Hveragerðiskirkju

fim. 25. maí
18:00 SELFOSS í Sunnulækjarskóla Selfossi

fös. 26. maí
17:00 FLÓAHREPPUR í félagsheimilinu Þjórsárveri

Skrifstofa skólans lokuð 30. maí - 1. júní v. námsferðar
2023-05-30 - 2023-06-01
Skrifstofa tónlistarskólans verður lokuð 30. maí – 1. júní vegna námsferðar. Við opnum aftur 2. júní.

Umsókn um skólavist 2023-2024 - upplýsingar
2023-06-01 - 2023-08-01
UMSÓKN UM SKÓLAVIST 2023– 2024
Sótt er um rafrænt á heimasíðu Tónlistarskóla Árnesinga, www.tonar.is.
Smelltu á: UMSÓKN UM SKÓLAVIST efst á heimasíðunni og fylltu út allar umbeðnar upplýsingar.
Þeir sem sækja um fyrir 1. júní 2023 verða í fyrsta hópnum sem tekinn er inn, en sækja má um skólavist allt árið.
Nemendur sem fá skólavist, fá tölvupóst í ágúst með upplýsingum um greiðslu skólagjalda.
Á þessari slóð má sjá: Dreifibréf 2023 með upplýsingum um hjóðfæraval, skólagjöld og fleira.

Auglýsing - klassískur gítarkennari á Selfossi - 50% - umsóknarfrestur til 23. júní
2023-06-23
Tónlistarskóli Árnesinga óskar eftir að ráða klassískan gítarkennara til starfa á Selfossi. – Umsóknarfrestur er til 23. júní.

Sjá nánar hér: Gítarkennari við Tónlistarskóla Árnesinga, 50% | Tónlistarskóli Árnesinga (alfred.is)

Við Tónlistarskóla Árnesinga starfar mjög þéttur og góður hópur kennara, en þeir eru um 40 talsins og starfa á 12 starfsstöðvum skólans vítt og breitt um Árnessýslu.
Nánari upplýsingar má finna hér á heimasíðu skólans www.tonar.is (t.d. skóladagatal, námsframboð og ýmislegt fleira) .

Starfsdagar kennara
2023-08-21 - 2023-08-25
21. – 25. ágúst eru starfsdagar kennara. Á starfsdögum sækja kennarar fundi og námskeið, undirbúa vetrarstarfið og setja saman stundaskrár.
Kennarar hafa samband við sína nemendur á starfsdögum vegna stundaskrárgerðar.
